als_Latn dik_Latn sag_Latn
I ftohti “siberian” në Pogradec, akulli “pushton” dhe liqenin
Ditët e fundit ishin edhe më të ftohtat e gjithë këtij dimri, për shkak të temperaturave shumë të ulta. Akulli dhe ngricat kanë krijuar probleme në shumë zona, veçanërisht në rrugët nacionale për qarkullimin e automjeteve.
Por në qytetin e Pogradecit, një nga zonat e goditura më rëndë nga i ftohti, dimri pothuajse siberian ka krijuar edhe pamje vërtetë të veçanta.
Për shkak të motit të keq, me erë të fortë dhe temperatura të ulta deri në minus 8 gradë celcius, janë krijuar disa skulptura akulli. Uji i ngritur pas përplasjes së dallgëve të liqenit ka krijuar stalaktite akulli në pasarelat e ndërtuara në bregun e liqenit.
Ky fenomen nuk kishte ndodhur prej të paktën 30 vjetësh në këtë qytet. Ndërkohë që jo vetëm në liqen, por në të gjithë qytetin akulli ka marrë pushtetin.
Zonat e mbuluara nga akulli në bregun e liqenit janë kthyer edhe në një destinacion turistik, për ata që preferojnë dimrin e ftohtë të juglindjes së vendit.
Përtej bukurisë që ofron bregu i këtij liqeni, në rrugët nacionale, prej zonës së Qafë Thanës dhe rrugës drejt Korçës, akulli është kthyer në problem për lëvizjen e mjeteve. Me gjithë kripën e hedhur sërish gjatë natës, rrugët bëhen pothuajse të pakalueshme, veçanërisht nga mjetet e rënda.
Kjo ndodh rëndom në Qafë Thanë, ku kamionët e rëndë që udhëtojnë nga Shqipëria për në Maqedoni apo Greqi bllokohen për orë të tëra, për shkak se e kanë të pamundur të ngjisin rrugën e pjerrët dhe me akull gjatë orëve të natës.(TCH/INA)
Avokati i grupit të Kumanovës përgënjeshtron Avokatin e PopullitNaser Raufi avokati që po mbron 11 nga kosovarët e paraburgosur të Grupit të Kumanovës ka theksuar se klientët e tij nuk ndjehen mirë. ...
- Hamdi Ndrecaj: Rafiz Haliti, edhe djalit ia keni dhënë shkollën tuaj
- Dy vëllezër nga Kumanova pësojnë në aksidentin në Bujanoc, njëri i vdekur
- Milaim Zeka nuk thotë se kush janë personat e pajisur me tituj shkencor dhe diploma false !?
- Shkupi po heshtë për raportin e AKI-së
- Video shokuese: Nipi 8 vjeçar i kryetarit të BFI-së, Sulejman Rexhepi drejton BMW X5 (VIDEO)
- BDI-ja mirëpret qëndrimin e PDSH-së për bashkëpunim ndërpolitik (11)
- BDI deklarohet pas dy ditëve për terrorin në Kumanovë (10)
- Sheshet maqedonase ndërtohen nga miliona eurot e qytetarëve, sheshi i Dibrës me “sadakaja” dhe falas (9)
- Ahmeti dhe Thaçi kanë marrëveshje (8)
- Ahmeti i papërfillur për rastin e Kumanovës, nuk largohet nga Qeveria (7)
- Ademi: BDI me VMRO-DPMNE ka bashkëpunim cilësor (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn